open-index/open-wikipedia-markdown huggingface dataset:
Space Truckin'

Το **Space Truckin**' είναι τραγούδι του χαρντ ροκ συγκροτήματος Deep Purple, το έβδομο και τελευταίο του δίσκου "*[[Machine Head (άλμπουμ)|Machine Head]]*", ο οποίος κυκλοφόρησε τον Απρίλιο του 1972.

## Σύνθεση και στίχοι
Το "*Space Truckin*'" ξεκίνησε με μια μουσική ιδέα του κιθαρίστα Ρίτσι Μπλάκμορ, βασισμένη στο μουσικό θέμα σειράς "*Μπάτμαν*".

Οι στίχοι του τραγουδιού, μιλούν για διαστημική πτήση και αποτελούν αλληγορία για την μέχρι τότε πορεία του συγκροτήματος. Στο "*Space Truckin*'", ξεχωρίζουν τα έντονα φωνητικά του τραγουδιστή Ίαν Γκίλαν και η εκτελεστική δεινότητα του ντράμερ Ίαν Πέις, ενώ η ηχογράφηση του έγινε τον Δεκέμβριο του 1971, στο Μοντρέ της Ελβετίας.

## Ζωντανές εκτελέσεις
Το κομμάτι αυτό, αντικατέστησε, στις ζωντανές εμφανίσεις του συγκροτήματος, το τραγούδι "*Mandrake Root*" κατά τη διάρκεια του οποίου ο κιμπορντίστας Τζον Λορντ και ο κιθαρίστας Ρίτσι Μπλάκμορ αυτοσχεδίαζαν με μακροσκελή σόλο, σε σημείο η διάρκεια του κομματιού να φθάνει ακόμη και τα τριάντα λεπτά. Η πρώτη ηχογράφηση στην οποία αποτυπώνεται κάτι τέτοιο, είναι το "*[[Made in Japan (άλμπουμ των Deep Purple)|Made in Japan]]*" του 1972, όπου η διάρκεια του κομματιού φθάνει τα 19 λεπτά και 41 δευτερόλεπτα. Κατά τη διάρκεια των αυτοσχεδιασμών του, ο Μπλάκμορ έπαιζε τα σόλο των τραγουδιών "*[[Mandrake Root]]*" και "*[[Fools]]*", τα οποία ξεχώριζαν, το πρώτο για τις ανατολίτικες κλίμακες του και το δεύτερο για τον ιδιαίτερο ήχο του, αφού ο ήχος της κιθάρας έμοιαζε με αυτόν του βιολιού. Ζωντανές εκτελέσεις του "*Space Truckin*'" συμπεριλαμβάνονται στις εξής, ζωντανά ηχογραφημένες κυκλοφορίες:

## Διασκευές
Το "*Space Truckin*'" έχει διασκευαστεί από αρκετά συγκροτήματα της χαρντ ροκ και χέβι μέταλ μουσικής, μεταξύ αυτών οι Dream Theater, οι Overkill, οι Tesla, οι Star One, οι Vengeance Rising, οι Ministry, οι Cactus Jack και οι Iron Maiden για το δίσκο "*Re-Machined: A Tribute to Deep Purple's Machine Head*".

## Τα μέλη των Deep Purple
Το "*Space Truckin*'" ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* Machine Head 25th Anniversary CD Booklet *1997 EMI Records*
* The Complete Deep Purple, Michael Heatley, *Reynolds & Hearn*, 2005

## Εξωτερικοί σύνδεσμοι
* Στίχοι Space Truckin' 
* Guitar Tabs 1
* Guitar Tabs 2

Κατηγορία:Τραγούδια των Deep Purple
Κατηγορία:Τραγούδια του 1972
Βασίλης Ντερτιλής

Ο **Βασίλης Ντερτιλής** (Αθήνα, 16 Μαρτίου 1949 – Λιντς, 23 Νοεμβρίου 2012) ήταν Έλληνας αξιωματικός του Πολεμικού Ναυτικού. 

## Βιογραφικά στοιχεία

Ήταν γιος του αξιωματικού του στρατού και ηγετικού στελέχους της Χούντας Νικολάου Ντερτιλή και εγγονός του αντιστρατήγου Βασίλειου Ντερτιλή. Αποφοίτησε από την Σχολή Ναυτικών Δοκίμων. Την περίοδο 1991 - 1993 διετέλεσε κυβερνήτης του πλοίου γενικής υποστηρίξεως "ΑΞΙΟΣ".

Κατά τη διάρκεια της στρατιωτικής του σταδιοδρομίας ανέλαβε την διεύθυνση αρκετών ειδικών αποστολών στο εξωτερικό. Συγκεκριμένα την περίοδο 1993 - 1994 ηγήθηκε της εγκαταστάσεως των ελληνικών δυνάμεων, υπό την Αιγίδα του ΟΗΕ, στη Σομαλία όπως και τον επαναπατρισμό αυτών στην Ελλάδα ενώ το 1993 ανέλαβε την διοίκηση της αποστολής με την κωδική ονομασία "Χρυσόμαλλο Δέρας". Η τελεύταια προέβλεπε την αποστολή επιβατηγού πλοίου στο Σοχούμι, συνοδευόμενο από στελέχη της Ομάδας Υποβρυχίων Καταστροφών (ΟΥΚ) με επικεφαλής τον Ντερτιλή, με σκοπό να παραλάβει τους 1013 Έλληνες κατοίκους της Αμπχαζίας, οι οποίοι πλήττονταν από τις πολεμικές διαμάχες μεταξύ Γεωργίας και Αμπχαζίας. Η επιχείρηση άρχισε στα μέσα Ιουλίου και ολοκληρώθηκε στις 18 Αυγούστου 1993 με επιτυχία. Το 1995 στάλθηκε στην Γιουγκοσλαβία ως στρατιωτικός σύνδεσμος. Το 1996 αποχώρησε από το Πολεμικό Ναυτικό ως αρχιπλοίαρχος ε.α. Μετά την αποχώρησή του εργάστηκε σε επιχειρήσεις του ομίλου Στασινόπουλου στο Βελιγράδι.

Απεβίωσε στις 23 Νοεμβρίου 2012 στο Λιντς της Αυστρίας, όπου και κατοικούσε, σε ηλικία 63 ετών και ενταφιάστηκε στο νεκροταφείο Σαλαμίνας. Ήταν παντρεμένος και είχε αποκτήσει παιδιά.

## Εξωτερικοί σύνδεσμοι
* ρεπορταζ για την αποστολή "Χρυσόμαλλο Δέρας" 

## Παραπομπές


Κατηγορία:Έλληνες αξιωματικοί του Πολεμικού Ναυτικού
Σίμον Σύρκους

Ο **Σίμον Σύρκους** (Szymon Syrkus) ήταν Πολωνός αρχιτέκτονας και θεωρητικός της αρχιτεκτονικής. Γεννήθηκε στις 24 Απριλίου 1893 και πέθανε τον Ιούνιο 1964 στη Βαρσοβία.

## Βιογραφία
Ο Σύρκους αποφοίτησε από το Τμήμα Αρχιτεκτόνων του Πολυτεχνείου της Βαρσοβίας το 1922 ενώ λίγα χρόνια αργότερα (1949) δίδαξε και ως καθηγητής στο ίδιο πανεπιστήμιο. Επίσης, σπούδασε στην Ακαδημία Τέχνης της Κρακοβίας (1918-21) και στην Ecole des Beaux-Arts στο Παρίσι (1922-24). Κατά την περίοδο 1922-1924 έζησε στη Βαϊμάρη, το Βερολίνο και το Παρίσι, όπου ήρθε σε επαφή με το Μπάουχαους και το κίνημα του De Stijl. Η σύζυγος του Helena (1900-1982) υπήρξε η κύρια συνεργάτης του καθ όλη τη διάρκεια της ζωής του.1 

Ο Σίμον και η Helena Σύρκους είναι οι ιδρυτές του κινήματος της Συστηματικής Κοινωνιολογίας στην αρχιτεκτονική της χώρας τους. Κατά την πρόταση τους και σύμφωνα με τον Σίμον εγκαθιδρύθηκε μια ομάδα καλούμενη 'Praesens' την οποία αποτελούσαν αρχιτέκτονες, ζωγράφοι και γλύπτες και διέδιδε τις αρχές της λειτουργικότητας των κτιρίων, της τυποποίησης και της προκατασκευής στην αρχιτεκτονική. Έμπνευση αποτέλεσαν πρακτικές εργασίες των Λε Κορμπυζιέ, Γιάκομπους Γιοχάνες Πίτερ Ουντ, Καζιμίρ Μαλέβιτς καθώς επίσης και κατασκευές κτιρίων σε διάφορες χώρες μεταξύ άλλων στη Γερμανία και τις ΗΠΑ. Η Helena και Σίμον δούλεψαν ενεργά για λογαριασμό του Διεθνούς Συνεδρίου και επιτηρούσαν το πρόγραμμα της χάρτας των Αθηνών (1933).

Μετά το 1945 άλλαξαν τις απόψεις τους ριζικά και τις προσάρμοσαν στο ύφος της σοβιετικής αρχιτεκτονικής. Την ίδια στιγμή έκαναν μια αυτοκριτική και διαχώρισαν τις απόψεις τους όχι μόνο από τον πόλεμο αλλά και από τους Λε Κορμπυζιέ και Καζιμίρ Μαλέβιτς. Κατά τη διάρκεια του Β΄ Παγκοσμίου Πολέμου, ο Σίμον κρατήθηκε φυλακισμένος στο Άουσβιτς και σε άλλα στρατόπεδα συγκέντρωσης στα εδάφη της Γερμανίας (1942 - 1945). Μετά τον πόλεμο, συμμετείχε στην ανάπτυξη της έννοιας της αστικής ανοικοδόμησης της Βαρσοβίας.

## Έργο
Στη δεκαετία του 1920 και του 1930, σχεδίασε κτίρια ιδιωτικών κατοικιών που τα διέκρινε η λειτουργικότητα και μεταφέρουν τις τελευταίες τάσεις στην αρχιτεκτονική. Κατά τα έτη 1932-1934 ανέβασε επίσης πειραματικό θέατρο στη Βαρσοβία (Żoliborz). Από το 1940 μέχρι το 1960 εργάστηκε για την ενοποίηση των στεγαστικών προγραμμάτων, κυρίως στην περιοχή Koto στη Βαρσοβία (1947-1962)»

## Παραπομπές


## Πηγές
* Institute of the History of Science, Polish Academy of Sciences. Quarterly Journal of the History of Science and Technology year: 2009, vol: 54, number: 3-4, pages: 123-164 

1Article from The Great Soviet Encyclopedia (1979)

## Εξωτερικοί σύνδεσμοι
* 

Κατηγορία:Πολωνοί αρχιτέκτονες
Κορεατικός δράκος

thumb|240px|δεξιά|Κορεάτικος δράκος
Ο **Κορεάτικος δράκος** (Κορεατικά: *Γιονγκ (용)*, *Ριονγκ (룡)*, ή *Μίρου (미르)*) είναι ένα μυθολογικό ον της Κορεάτικης Μυθολογίας και παράδοσης. Η εμφάνισή του έχει επηρεαστεί από τον Κινέζικο δράκο. 
## Κορεάτικοι δράκοι
Ενώ οι δράκοι στην Ευρώπη σχετίζονται με τα στοιχεία της φωτιάς και της καταστροφής, οι δράκοι στην Κορέα σχετίζονται με τα στοιχεία του νερού και της φύσης και πιστεύεται ότι προκαλούν τα σύννεφα και την βροχή. Συνεπώς λέγεται ότι κατοικούν σε Ωκεανούς, λίμνες και ποτάμια.

Το σύμβολο του δράκου έχει χρησιμοποιηθεί ευρέως, στην κορεατική μυθολογία και την αρχαία τέχνη της Κορέας.

Αρχαία κείμενα αναφέρουν δράκους που μιλάνε και είναι ικανοί να κατανοήσουν πολύπλοκα συναισθήματα όπως αφοσίωση, ευγένεια και ευγνωμοσύνη. Ένας κορεάτικος θρύλος μιλάει για τον βασιλεία Μούνμου όπου στο νεκροκρέβατο του ευχήθηκε να γίνει δράκος για προστατεύει την Κορέα. 

Ο κορεάτικος δράκος έχει κοινά χαρακτηριστικά με τον Κινέζικο δράκο, εκτός από την μεγαλύτερη γενειάδα είναι παρόμοιος με τους δράκους της κινέζικης και Ιαπωνικής μυθολογίας.

Σπάνια ο δράκος μπορεί να απεικονισθεί κρατώντας μια σφαίρα που είναι γνωστή σαν *γιόιτζου* (여의주, Yeouiju) σε ένα από τα χέρια του ή στο στόμα του. Προέρχεται από τον μύθο του κοσμήματος Κινταμάνι όπου ο κάτοχος του είναι ευλογημένος με παντοδυναμία και μπορεί να δημιουργήσει τα πάντα κατά βούληση, μόνο οι δράκοι είναι αρκετά ισχυροί και σοφοί για να χειριστούν αυτές τις σφαίρες.

Όπως και στην Κίνα ο αριθμός 9 είναι σημαντικός και ευοίωνος στην Κορέα, και λέγεται ότι οι δράκοι έχουν 81(9x9) λέπια στην πλάτη τους που αντιπροσωπεύουν την ουσία του γιανγκ

Η κορεάτικη λαϊκή μυθολογία αναφέρει ότι όλοι οι δράκοι ήταν στην αρχή *ίμουγκι*, δηλαδή μικροί δράκοι που μοιάζουν με ιπτάμενα φίδια. Ένα ίμουγκι θα γίνει κανονικός δράκος μόνο αν πιάσει ένα γιόιτζου που πέφτει από τον ουρανό.

Κατηγορία:Μυθολογικά πλάσματα
Κατηγορία:Δράκοι
Μητροπολίτης Παύλος Γιαζίγκι

Ο **Μητροπολίτης Παύλος**, (κατά κόσμον *Ράμι Γιαζίγκι*, *Rami al-Yazidzhi*, αραβικά: بولس يازجي, Λαττάκεια Συρίας, 1959) είναι Σύρος θεολόγος, πανεπιστημιακός και Ορθόδοξος ιεράρχης του Ελληνορθόδοξου Πατριαρχείου Αντιοχείας. Είναι ο μικρότερος, κατά σάρκα, αδερφός του Πατριάρχη Αντιοχείας Ιωάννη Ι΄.

Από τις 22 Απριλίου 2013, ο Μητροπολίτης Παύλος αγνοείται, μαζί με τον Συροορθόδοξο Επίσκοπο Γρηγόριο-Yohanna Ibrahim, όταν απήχθη από αγνώστους ένοπλους άνδρες -και ενώ βρίσκονταν σε ανθρωπιστική βοήθεια- σε αντιπολιτευτικές περιοχές εντός της Συρίας, κοντά στα σύνορα με την Τουρκία. Από το 2021, με απόφαση της Ιεράς Συνόδου του Πατριαρχείου Αντιοχείας, κατέχει τον τίτλο του Μητροπολίτη Αμίδης (Ντιγιαρμπακίρ).

## Βιογραφία
Γεννήθηκε το 1959 στη Λαττάκεια της Συρίας και μεγάλωσε σε μια ευσεβή Ορθόδοξη οικογένεια.
Πήρε πτυχίο πολιτικού μηχανικού από το Πολυτεχνείο του Πανεπιστημίου Τισρίν, που βρίσκεται στη Λαττάκεια. Στη συνέχεια, σπούδασε θεολογία στο Πανεπιστήμιο Μπαλαμάντ αποκτώντας πτυχίο το 1991, μεταπτυχιακό και διδακτορικό από το Αριστοτέλειο Πανεπιστήμιο Θεσσαλονίκης με διατριβή στην ελληνική γλώσσα και θέμα:*"Εσχατολογία και Ηθική - Η θεμελίωση της εν Χριστώ ζωής κατά τον Άγιο Ιωάννη τον Χρυσόστομο"* το 1992. Επίσης, έχει πάρει πτυχίο βυζαντινής μουσικής στη Θεσσαλονίκη, ενώ διδάχτηκε την τέχνη της βυζαντινής αγιογραφίας στο Άγιον Όρος.

### Διδασκαλία
Από το 1994 έως το 2000, διετέλεσε κοσμήτορας του Θεολογικού Ινστιτούτου Αγίου Ιωάννη του Δαμασκηνού του Πανεπιστημίου Μπαλαμάντ του Λιβάνου, διδάσκοντας την Πατρολογία, την Χριστιανική Ηθική και την Ομιλητική, ενώ υπήρξε ηγούμενος της Πατριαρχικής Μονής της Παναγίας του Μπαλαμάντ.

### Διακονία
Το 1985 χειροτονήθηκε διάκονος από τον Μητροπολίτη Λαοδικείας Ιωάννη. Το 1992 χειροτονήθηκε ιερομόναχος και το 1994 του δόθηκε το οφίκιο του αρχιμανδρίτη Στις 2 Οκτωβρίου 2000 εξελέγη Μητροπολίτης Χαλεπίου, Βεροίας και Αλεξανδρέττας παμψηφεί από την Ιερά Σύνοδο του Πατριαρχείου Αντιοχείας και πάσης Ανατολής. Η χειροτονία του τελέστηκε από τον Πατριάρχη Αντιοχείας Ιγνάτιο Δ΄ στις 20 Οκτωβρίου του ιδίου έτους, ενώ στις 22 Οκτωβρίου τελέστηκε η ενθρόνιση του στον Μητροπολιτικό Ναό του Προφήτου Ηλία στο Χαλέπι.

### Απαγωγή
Ο Μητροπολίτης Παύλος απήχθη στις 22 Απριλίου 2013, μαζί με τον Συροορθόδοξο Επίσκοπο Γρηγόριο-Yohanna Ibrahim από αγνώστους ένοπλους άνδρες -και ενώ βρίσκονταν σε ανθρωπιστική βοήθεια- σε αντιπολιτευτικές περιοχές εντός της Συρίας, κοντά στα σύνορα με την Τουρκία.
Σύμφωνα με τα αποτελέσματα ερευνών που δημοσιεύθηκαν από ομάδα ερευνητών το 2020, με επικεφαλής τον Σύριο δημοσιογράφο Mansour Salib, οι δύο επίσκοποι σκοτώθηκαν τον Δεκέμβριο του 2016 από μαχητές της ομάδας Nur ad-Din al-Zenki (σουνιτική ισλαμιστική ομάδα ανταρτών που παίρνει μέρος στο συριακό εμφύλιο πόλεμο).

Στις 7 Οκτωβρίου 2021, εξελέγη από την Ιερά Σύνοδο του Πατριαρχείου Αντιοχείας, αγνοούμενος ων, Μητροπολίτης Αμίδης (Ντιγιαρμπακίρ).

## Παραπομπές


## Εξωτερικοί σύνδεσμοι
* https://web.archive.org/web/20131015025207/http://www.alepporthodox.org/templates/gr/metropolitan_biography.html
* :orthodoxwiki:el:Παύλος Χαλεπίου

Κατηγορία:Σύροι κληρικοί
Τάφρος της Ναζαρέ

thumb|Τάφρος της Ναζαρέ
thumb|300px| Θέση της Ναζαρέ στην Πορτογαλία 
Η **Τάφρος της Ναζαρέ** είναι υποθαλάσσια τάφρος στα ανοικτά των ακτών της Ναζαρέ στην κεντρική Πορτογαλία, στον ανατολικό Ατλαντικό ωκεανό. Έχει μέγιστο βάθος τουλάχιστον 5.000 μέτρων και περίπου 230 χιλιόμετρα σε μήκος.
Η τάφρος μελετάται ως μέρος του σχεδίου της ΕΕ με την ονομασία HERMES με τη χρήση ενός τηλεχειριζόμενου οχήματος. Το πρότζεκτ αυτό ερευνά τα ιδιαίτερα οικοσυστήματα της τάφρου, τη μεταφορά και την εναπόθεση ιζημάτων, καθώς και τον τρόπο με τον οποίο η τάφρος επηρεάζει αλλά και επηρεάζεται από την τοπική κίνηση των ωκεάνιων ρευμάτων.  

## Σέρφινγκ
Η τάφρος της Ναζαρέ προκαλεί πολύ ψηλά κύματα. Αυτό κάνει τη Ναζαρέ μοναδικό προορισμό για τους λάτρεις του σέρφινγκ. Το Νοέμβριο του 2011, ο σέρφερ Garrett McNamara από τα νησιά Χαβάη των ΗΠΑ ισορρόπησε με τη σανίδα του πάνω σε ένα γιγάντιο κύμα, κάνοντας παγκόσμιο ρεκόρ στη Ναζαρέ. Το κύμα είχε ύψος 23,8μ.. Τον Ιανουάριο του 2013, ο ίδιος σέρφερ ισορρόπησε πάνω σε ένα ακόμα ψηλότερο κύμα, σπάζοντας το δικό του ρεκόρ. Το κύμα υπολογίζεται κοντά στα 30μ. , αν και αναμένεται η επίσημη μέτρηση.
 

## Παραπομπές

* http://www.bbc.co.uk/news/world-europe-21257762 BBC - Garrett McNamara surfs 'highest ever' wave off Portugal.
* Robot sub explores giant canyon Shukman, David, (2007, June 19). In BBC News Online. Retrieved 02:02, June 20, 2007, from 
* Physical processes in the Nazare Canyon area and related sedimentary impacts  Vitorino, J., A. Oliveira and J. Beja,  Geophysical Research Abstracts, Vol. 7, 10187, 2005 SRef-ID: 1607-7962/gra/EGU05-A-10187

## Εξωτερικοί σύνδεσμοι
* EU HERMES

Κατηγορία:Ατλαντικός Ωκεανός
Κατηγορία:Γεωγραφία της Πορτογαλίας
Διάτρητο πεπτικό έλκος

Το **διάτρητο πεπτικό έλκος** είναι επικίνδυνη επιπλοκή όπου ένα έλκος μπορεί να διαβρώσει το τοιχώμα του στομάχου (ή δωδεκαδακτύλου), επιτρέποντας πεπτικά υγρά και τρόφιμα να περάσουν στην κοιλιακή κοιλότητα. Η θεραπεία συνήθως απαιτεί άμεση χειρουργική επέμβαση.

Η διάγνωση μπορεί να γίνει με τη λήψη όρθιας ακτινογραφίας του στήθους (αναζητώντας αέρα κάτω από το διάφραγμα). Πολλά από τα διάτρητα έλκη έχουν αποδοθεί στο βακτηρίδιο *Helicobacter pylori*. Οι αιτίες περιλαμβάνουν το κάπνισμα και μη-στεροειδή αντι-φλεγμονώδη φάρμακα.

Κατηγορία:Πεπτικό σύστημα
Κατηγορία:Παθολογία
Σέρτζιαν Μπλάζιτς

Ο **Σέρτζιαν Μπλάζιτς** (Κυριλλικά: Cpђaн Блaжић, γεννηθείς στις 26 Νοεμβρίου 1982 στην Ποντγκόριτσα) είναι Μαυροβούνιος ποδοσφαιριστής, που αγωνίζεται στη θέση του τερματοφύλακα. Αγωνίζεται στον Α.Σ. Λαμία.

## Καριέρα
Τον Ιανουάριο του 2010 υπέγραψε συμβόλαιο με τη Σταντάρ Λιέγης, αφού έμεινε ελεύθερος από το Λεβαδειακό. Τον Αύγουστο του 2011 υπέγραψε στον Παναιτωλικό, από τον οποίο αποδεσμεύτηκε στις 28 Μαΐου 2012, μετά που η ομάδα υποβιβάστηκε από τη Σούπερ Λιγκ.

Στις 29 Μαΐου υπέγραψε συμβόλαιο δύο χρόνων με την Ανόρθωση,  όπου του δόθηκε η ευκαιρία να αποδείξει την αξία του απέναντι στη γεωργιανή Ντίλα Γκόρι αλλά σε ένα καθοριστικο σημείο του παιχνιδιού καταδίκασε την ομάδα του δεχόμενος τρία εύκολα γκολ με τα οποία η Ανόρθωση αποκλείστηκε από τα πλέι-οφ του Γιουρόπα Λιγκ. Από τότε η Ανόρθωση προσπαθούσε να ξεφορτωθεί το συμβόλαιο του αλλά χωρίς θετικό αποτέλεσμα και για τις δύο πλευρές. Τον Ιανουάριο του 2013 δόθηκε δανεικός στη Νέα Σαλαμίνα.

## Διεθνής καριέρα
Κλήθηκε για πρώτη φορά στην Εθνική Μαυροβουνίου, για ένα αγώνα με αντίπαλο την Εθνική Σλοβενίας, τον Αύγουστο του 2007. Αγωνίστηκε με την Εθνική Μαυροβουνίου μία φορά το 2009 και μία φορά το 2010.

## Παραπομπές


## Εξωτερικοί σύνδεσμοι
* Καριέρα στη σελίδα National-football-teams.
* Προφίλ στο transfermarkt.co.uk.

Κατηγορία:Μαυροβούνιοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Μαυροβουνίου
Κατηγορία:Ποδοσφαιριστές ΦΚ Μπούντουτσνοστ Ποντγκόριτσα
Κατηγορία:Ποδοσφαιριστές ΦΚ Ζέτα
Κατηγορία:Ποδοσφαιριστές ΦΚ Ρούνταρ Πλιέβλια
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Σταντάρ Λιέγης
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές ΦΚ Ζόρα
Κατηγορία:Ποδοσφαιριστές ΦΚ Κομ
Κατηγορία:Ποδοσφαιριστές ΦΚ Μόρναρ
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Φούτμπολ Λιγκ (Ελλάδα)
Ρωσοπερσικός πόλεμος

Με την ονομασία **Ρωσοπερσικός Πόλεμος** ή **Περσορωσικός Πόλεμος** μπορεί να αναφέρονται οι παρακάτω πολεμικές επιχειρήσεις μεταξύ της Ρωσικής Αυτοκρατορίας και της Περσίας το διάστημα από τον 18ο έως τον 19ο αιώνα:

* Ρωσοπερσικός πόλεμος (1722-1723), πόλεμος δυο μετώπων, από τα βόρεια της Ρωσικής και από τα νότια της Οθωμανικής Αυτοκρατορίας, που οδήγησε στην αρνητική έκβαση του πολέμου για την Περσία.
* Ρωσοπερσικός πόλεμος 1796, οι Ρώσοι αποσύρονται από την κατάκτηση περιοχών της Περσίας με νίκη τακτικής, ενώ αποτελεί στρατηγικής σημασίας περσική νίκη.
* Ρωσοπερσικός πόλεμος (1804-1813), η Περσία αποσύρονται παρά το αριθμητικό πλεονέκτημα, ρωσική νίκη.
* Ρωσοπερσικός πόλεμος (1826-1828), οι Πέρσες αποσύρονται παρά το αριθμητικό πλεονέκτημα, τακτική ρωσική νίκη, δεν υπάρχει στρατηγικός νικητής

## Δείτε επίσης
* Ρωσοτουρκικός πόλεμος
* Χρονολόγιο της ρωσικής ιστορίας
Ενεργειακή στατιστική

**Ενεργειακή στατιστική** ονομάζεται οποιαδήποτε στατιστική μέθοδος έρευνας που αναφέρεται στην συλλογή  στατιστικών δεδομένων και την επεξεργασία, ανάλυση και παρουσίαση των εξ αυτών στατιστικών στοιχείων που αφορούν βασικά προϊόντα παραγωγής ενέργειας, όπως ο άνθρακας , το πετρέλαιο και παράγωγα αυτού, το φυσικό αέριο, η ηλεκτρική ενέργεια, η πυρηνική ενέργεια, καθώς και ανανεώσιμες πηγές ενέργειας (ΑΠΕ) (όπως αιολική ή ηλιακή ενέργεια, ενέργεια βιομάζας, γεωθερμική ενέργεια, κ.ά.).

Είναι γεγονός ότι μετά την πετρελαϊκή κρίση που σημειώθηκε το 1973 με την πολλαπλάσια αύξηση της τιμής του πετρελαίου που ακολούθησε η ανάγκη συλλογής ενεργειακών στατιστικών δεδομένων για τα βασικά προϊόντα ενέργειας και παρακολούθησης της όποιας διακύμανσης αυτών εκ της προσφοράς και ζήτησης, κατέστη ιδιαίτερα επιτακτική τόσο από κυβερνητικούς φορείς όσο και από φορείς οικονομίας, εμπορίου και μεταφορών και μάλιστα όχι μόνο σε επίπεδο κρατών αλλά σε παγκόσμιο επίπεδο. 

Τα ενεργειακά στατιστικά δεδομένα λαμβάνονται βασικά επί της παραγωγής και της κατανάλωσης κάθε ενεργειακού προϊόντος (παραγόμενου ή εισαγόμενου), επί συγκεκριμένης χρονικής περιόδου σε κάθε χώρα και γενικευμένα στην παγκόσμια παραγωγή και κατανάλωση αυτών, μετρούμενα σε τόνους, ή λίτρα (π.χ. άνθρακας, πετρέλαιο κ.λπ.) κυβικά μέτρα, (π.χ. αέριο), ή σε χρονοπαροχή, (π.χ. ηλεκτρική ενέργεια) ή άλλες μονάδες ενέργειας, όπου η παρουσία αυτών αποδίδεται στη συνέχεια με τους λεγόμενους ενεργειακούς δείκτες.

Οι Ενεργειακές στατιστικές άρχισαν να λαμβάνουν ευρύτατη εφαρμογή από την αρχή της δεκαετίας του 1980. Μια άλλη επίσης σημαντική προσφορά που παρέχουν, εκ της ανάλυσης αυτών είναι και ο προσδιορισμός μιας γενικότερης εικόνας των αναπτυγμένων και αναπτυσσόμενων χωρών.

## Πηγές
* "Μεγάλη Ελληνική Εγκυκλοπαίδεια" τομ. ΚΒ΄, σελ. 295 και τομ. Δ΄ (συμπλήρωμα), σελ. 555.
* ΥΠΕΠΘ - Παιδαγωγικό Ινστιτούτο, συλλογικό έργο των Λεων. Αδαμόπουλο, Χαραλ. Δαμιανού, Ανδ. Σπέρκου "Μαθηματικά και Στοιχεία Στατιστικής" ΟΕΔΒ - Αθήνα 1999, σελ. 60.

## Σχετικές Εκδόσεις
* Στατιστικές για την ενέργεια Επετηρίδα 2004, Ηνωμένα Έθνη, 2006
* Ενεργειακά ισοζύγια και προφίλ ηλεκτρικής ενέργειας το 2004, των Ηνωμένων Εθνών, 2006

## Εξωτερικοί σύνδεσμοι
* Στατιστική Ενέργειας βάση δεδομένων Αξιολόγηση: Enerdata Yearbook 2012
* Διεθνής Οργανισμός Ενέργειας: Στατιστικά
* Ηνωμένα Έθνη: Στατιστικές για την ενέργεια
* Η ομάδα του Όσλο για την ενέργεια Στατιστικά
* DOE Διαχείρισης Πληροφοριών Ενέργειας
* Έτος της Ενέργειας 2009
*  Ευρωπαϊκή Στατιστική Ενέργειας & Βασικοί Δείκτες

Κατηγορία:Πεδία εφαρμογής της στατιστικής
Κατηγορία:Ενέργεια
Κατηγορία:Εμπόριο
Ρότσεστερ

Η ονομασία **Ρότσεστερ** (Rochester) μπορεί να αναφέρεται:

## Περιοχές
* Στην αγγλική πόλη: Ρότσεστερ (Αγγλία)
* Στις αμερικανικές πόλεις:
** Ρότσεστερ (Βερμόντ)
** Ρότσεστερ (Ιλλινόις)
** Ρότσεστερ (Ιντιάνα)
** Ρότσεστερ (Κεντάκι)
** Ρότσεστερ (Μασαχουσέτη)
** Ρότσεστερ (Μίσιγκαν)
** Ρότσεστερ (Μινεσότα)
** Ρότσεστερ (Νέο Χάμσαϊρ)
** Ρότσεστερ (Νέα Υόρκη)
** Ρότσεστερ (Κομητεία Ούλστερ Νέας Υόρκης)
** Ρότσεστερ (Οχάιο)
** Ρότσεστερ (Ούασινγκτον)
** Ρότσεστερ (Ουισκόνσιν)
** Ρότσεστερ (Πενσυλβάνια)
** Ρότσεστερ (Τέξας)
Νόξβιλ

Το **Νόξβιλ** (αγγλικά: *Knoxville*) είναι πόλη στην πολιτεία Τενεσί και έδρα της κομητείας Νοξ των ΗΠΑ. Σύμφωνα με την απογραφή του 2010 έχει 178.874 κατοίκους, γεγονός που κατατάσσει την πόλη τρίτη μεγαλύτερη στην πολιτεία. Το Νόξβιλ είναι η κύρια πόλη στη μητροπολιτική περιοχή του Νόξβιλ, η οποία αριθμεί 699.247 κατοίκους. Η πόλη είναι χτισμένη στη μεγάλη κοιλάδα των Απαλάχιων, σε υψόμετρο 270 μέτρων, στις όχθες του ποταμού Τενεσί.

## Ιστορία
Η πόλη ιδρύθηκε το 1786 και ήταν η πρώτη πρωτεύουσα του Τενεσί. Η πόλη ήταν γεωγραφικά απομονωμένη στις αρχές του 19ου αιώνα και η άφιξη του σιδηρόδρομου στην πόλη το 1855 την ώθησε σε γρήγορη οικονομική ανάπτυξη. Κατά τη διάρκεια του Αμερικανικού Εμφυλίου, η πόλη διχάστηκε και κατελήφθη τόσο από δυνάμεις της Ένωσης, όσο και της Συνομοσπονδίας. Μετά τον Εμφύλιο, το Νόξβιλ αναπτύχθηκε γρήγορα ως κέντρο εμπορίου χονδρικής και κατασκευαστικό κέντρο. Η οικονομία της πόλη τελμάτωσε μετά την δεκαετία του 1920 καθώς ο κατασκευαστικός τομέας κατέρρευσε, το κέντρο της πόλης παρήκμασε και οι ηγέτες της πόλης αναμείχθηκαν σε πολιτικές αντιπαλότητες. Η οικονομία της πόλης αναπτερώθηκε μετά την παγκόσμια έκθεση του 1982.

## Παραπομπές


Κατηγορία:Πόλεις του Τενεσί
Κατηγορία:Έδρες κομητειών του Τενεσί
Μπατόν Ρουζ

Το **Μπατόν Ρουζ** (, ), είναι πόλη των ΗΠΑ και πρωτεύουσα της αμερικανικής πολιτείας Λουιζιάνα. Είναι έδρα της ενορίας (κομητείας) Ιστ Μπάτον Ρουζ. Ο πληθυσμός της πόλης ανέρχεται σε 220,236 κατοίκους (εκτίμηση για το 2021) και είναι δεύτερη μεγαλύτερη στην πολιτεία, μετά τη Νέα Ορλεάνη. Η μητροπολιτική περιοχή του Μπατόν Ρουζ, έχει πληθυσμό 855,600 κατοίκους (2021). 

Η πόλη βρίσκεται στην αριστερή όχθη του ποταμού Μισσισσιππή, 110 χλμ. βορειοδυτικά της Νέας Ορλεάνης. Η πόλη πήρε το όνομά της από ένα κόκκινο στύλο από κυπαρίσσι, που σηματοδοτούσε το όριο ανάμεσα στα κυνηγετικά πεδία των φυλών Χούμα και Μπαγιού Γκούλα.

## Ιστορία
Η εγκατάσταση Ευρωπαίων στην περιοχή ξεκίνησε το 1719 ως γαλλικό οχυρό. Η πόλη άλλαξε πολλές φορές ιδιοκτησία, μέχρι που τελικά προσαρτήθηκε στις ΗΠΑ το 1817 και το 1849 έγινε η πρωτεύουσα της Λουιζιάνα. Από το 1860 εδρεύει στην πόλη το Πολιτειακό Πανεπιστήμιο της Λουιζιάνα. Η πόλη παρέμεινε ένα μικρό εμπορικό κέντρο για μεγάλο χρονικό διάστημα. Η πόλη άρχισε να αναπτύσσεται μαζί με την έναρξη της εκμετάλλευσης των πετρελαιοπηγών της Λουιζιάνα και με την ανάπτυξη των σχετικών μεταποιητικών βιομηχανιών. Υπήρξε το κέντρο πολιτικών αναταραχών τη δεκαετία του 1930, ιδίως μετά τον θάνατο του Χιούι Λονγκ. Σήμερα η πόλη αναπτύσσεται ταχύτατα.

## Οικονομία
Το Μπατόν Ρουζ, είναι κύριο βιομηχανικό, πετροχημικό, ιατρικό και ερευνητικό κέντρο στον Αμερικανικό Νότο. Στην πόλη λειτουργεί, μεταξύ άλλων, ένα από τα μεγαλύτερα διυλιστήρια πετρελαίου του κόσμου. 

Το λιμάνι του Μπατόν Ρουζ, είναι το ένατο μεγαλύτερο στις ΗΠΑ, όσον αφορά το εκτόπισμα των πλοίων και είναι επίσης το πιο μακρινό λιμάνι στα ανάντη του Μισισιπή που δέχεται πλοία μεγέθους Panamax. Εξάγει προϊόντα της ενδοχώρας, όπως ρύζι, βαμβάκι, ξυλεία και, κυρίως, πετρέλαιο.

## Φωτοθήκη

Αρχείο:Downtown Baton Rouge from Louisiana State Capitol.jpg|Άποψη του κέντρου του Μπατόν Ρουζ. 
Αρχείο:2014 Louisiana State Capitol.JPG|Το πολιτειακό καπιτώλιο της Λουιζιάνας, στο Μπατόν Ρουζ.
Αρχείο:2014 Old Louisiana State Capitol.JPG|Το παλαιό καπιτώλιο. 
Αρχείο:St. Joseph Cathedral - Baton Rouge, Louisiana.JPG|Ο καθεδρικός ναός του Αγίου Ιωσήφ. 
Αρχείο:ExxonMobil Baton Rouge.jpg|Διυλιστήρια πετρελαίου στο Μπατόν Ρουζ
Αρχείο:Horace Wilkinson Bridge southeast.jpg|Η Γέφυρα "Χόρας Γουίλκινσον"


## Παραπομπές


## Εξωτερικοί σύνδεσμοι
* 
* 

Κατηγορία:Πόλεις της Λουιζιάνα
Κατηγορία:Έδρες ενορίας της Λουιζιάνα

__ΕΥΡΕΤΗΡΙΟ__
Αμπάς ιμπν Αμπντ αλ-Μουταλίμπ

Ο **Αμπάς ιμπν Αμπντ αλ-Μουταλίμπ** (αραβικά: العباس بن عبد المطلب, περ. 566-653 μ.Χ.) ήταν θείος και σύντροφος του Μωάμεθ, μόλις λίγα χρόνια μεγαλύτερος από τον ανιψιό του. Ήταν πλούσιος έμπορος κατά τη διάρκεια των πρώτων χρόνων του Ισλάμ και προστάτεψε τον Μωάμεθ ενώ ήταν στη Μέκκα, μουσουλμάνος όμως έγινε  μόλις μετά τη Μάχη της Μπαντρ το 624 μ.Χ. Οι απόγονοί του ίδρυσαν το Χαλιφάτο των Αββασιδών το 750 μ.Χ.

## Πρώτα χρὀνια
Ο Αμπάς ήταν ένας από τους νεότερους αδελφούς του πατέρα του Μωάμεθ, Αμπντουλάχ ιμπν Αμπντ αλ-Μουταλίμπ, γεννημένος μόλις λίγα χρόνια πριν τον Προφήτη. Έγινε πλούσιος έμπορος στη Μέκκα. Κατά τη διάρκεια των πρώτων χρόνων που η μουσουλμανική θρησκεία κέρδιζε θιασώτες, ο Αμπάς παρέσχε προστασία στο διάσημο συγγενή του, αλλά δεν υιοθέτησε την ισλαμική πίστη. Παρόλα αυτά, αμέσως μετά την πτώση της Μέκκας, απομακρύνθηκε από τους Κουραϊσίτες άρχοντες και υποστήριξε τον Μωάμεθ.
 
Ο Αμπάς παντρεύτηκε τη Λουμπάμπα μπιντ αλ-Χαρίθ (αραβικά: لبابة بنت الحارث), γνωστή επίσης ως Ουμ αλ-Φαντλ. Η Ουμ αλ-Φαντλ ισχυριζόταν πως ήταν η δεύτερη γυναίκα στην ιστορία που έγινε μουσουλμάνα, την ίδια μέρα με τη στενή της φίλη Χαντίτζα μπιντ Χουουαϋλίντ, την πρώτη γυναίκα του Μωάμεθ.

Ο Αμπάς ήταν πατέρας του Αμπντουλάχ ιμπν Αμπάς και του Φαντλ ιμπν Αμπάς.

## Παραπομπές


Κατηγορία:Μουσουλμάνοι
Κατηγορία:Άραβες
Τσέχικο κόκκινο κουνέλι

Το **τσέχικο κόκκινο κουνέλι** (τσέχικα:"Český červený králík") είναι μια ράτσα κατοικίδιου  κουνελιού που κατάγεται από την Δημοκρατία της Τσεχίας. Αναγνωρίστηκε επίσημα το 1959 από την Αμερικάνικη ένωση εκτροφείων κουνελιών. Ζυγίζει 2,50 με 3,20 κιλά και το χρώμα του είναι σκούρο κόκκινο ή καφέ. Η φυλή δημιουργήθηκε απο τον Θεόδωρο Ζβοντόντα στο μικρό χωριό Μοντράνι το 1940. Υπάρχουν γύρω στα 150 καταγεγραμένα κουνέλια.

## Εξωτερικοί σύνδεσμοι

*https://web.archive.org/web/20091106212409/http://kralik.plivnik.cz/vzornik/cc.html

Κατηγορία:Ράτσες κουνελιού
Αγλαβίδες

Οι **Αγλαβίδες** (αραβικά: الأغالبة) ήταν δυναστεία (800-909 μ.Χ.) εμίρηδων, μελών της αραβικής φυλής Ταμίμ (Μπανού Ταμίμ). Ήταν ηγεμόνες της Ιφρικίγια, τυπικά εκ μέρους του Χαλιφάτου των Αββασιδών, για περίπου έναν αιώνα, μέχρι να ανατραπούν από τη νέα δύναμη των Φατιμιδών.

## Κατάκτηση της Σικελίας

Το 827 ξεκίνησε η αραβική κατάκτηση της Σικελίας από τους Αγλαβίδες  ( ήταν υπό Βυζαντινό έλεγχο). Το 830 έπεσε το Παλέρμο και το 843 η Μεσσήνη. 

## Παραπομπές


Κατηγορία:Άραβες
Κατηγορία:Ιστορία της Βόρειας Αφρικής
Κατηγορία:Μεσαιωνική Ιταλία
Κατηγορία:Χαλιφάτο των Αββασιδών
Αγλαβιδες
Θεαίτητος

Το αρχαίο ελληνικό όνομα **Θεαίτητος** μπορεί να αναφέρεται σε κάποιο από τα παρακάτω πρόσωπα:

* Θεαίτητος ο Αθηναίος (περ. 417-369 π.Χ.), μαθηματικός
* Θεαίτητος ο σχολαστικός (6ος αι. μ.Χ.), επιγραμματοποιός
* Θεαίτητος ο Κυρηναίος (ακμ. περ. 270 π.Χ.), ποιητής

Επίσης, στα ονομασμένα προς τιμή του πρώτου από αυτούς:

* *[[Θεαίτητος (διάλογος)]]*, έργο του Πλάτωνα
* Θεαίτητος (κρατήρας), κρατήρας της Σελήνης

Θεαιτητος
Εκλογές της Γερουσίας των Ηνωμένων Πολιτειών 2000 στη Γιούτα

Η **εκλογή της Γερουσίας των Ηνωμένων Πολιτειών στη Γιούτα το 2000** έλαβε χώρα στις 7 Νοεμβρίου 2000. Ο κάτοχος Ρεπουμπλικανός Γερουσιαστής Όρριν Χατς επανεκλέχθηκε για μια πέμπτη θητεία.

## Μείζονες υποψήφιοι
### Δημοκρατικοί
*Σκοτ Ν. Χάουελ, Πολιτειακός Γερουσιαστής

### Ρεπουμπλικανοί
*Όρριν Χατς, εν ενεργεία Γερουσιαστής

## Αποτελέσματα

## Παραπομπές


Γιουτα
Γερουσια 2000
Σμηγματογόνος αδένας

Οι **σμηγματογόνοι αδένες** βρίσκονται μέσα στο δέρμα, κοντά στους θύλακες των τριχών. Βρίσκονται παντού στο σώμα, με εξαίρεση τις παλάμες και τα πέλματα, είναι όμως περισσότερο πολυάριθμοι στο πρόσωπο, το τριχωτό της κεφαλής, το εφήβαιο, τα γεννητικά όργανα κλπ. Οι αδένες παράγουν το σμήγμα, λιπαρή ουσία που εκβάλλεται μέσα από το θύλακα της τρίχας. Οι σμηγματογόνοι αδένες χαρακτηρίζονται ολοκρινείς αδένες καθώς το εκβαλλόμενο από αυτούς έκκριμα δεν είναι κάποια ουσία που παράγουν τα κύτταρα του αδένα, αλλά τo περιεχόμενο των ίδιων των κυττάρων που διαρρηγνύονται απελευθερώνοντάς το μέσα από τον θυλακοσμηγματικό πόρο προς την επιφάνεια του δέρματος. Σκοπός του σμήγματος είναι να διατηρήσει την τρίχα εύκαμπτη και το δέρμα αδιάβροχο, η υπερβολική παραγωγή του όμως παίζει ρόλο στη λιπαρότητα του δέρματος και την εμφάνιση ακμής.

## Πηγές
**Αποτρίχωση Ι*, Λεονταρίδου, ΤΕΙ Θ, 2003

Κατηγορία:Δέρμα
Κατηγορία:Αδένες
Μούσα Παιδική

**Μούσα Παιδική** ονομάζεται ομάδα ποιημάτων («βιβλίο») που περιέχει παιδεραστικά ποιήματα της αρχαιότητας, μια συλλογή ποιημάτων από αρκετούς αρχαίους ποιητές - επιγραμματοποιούς η ανθολόγηση των οποίων αποδίδεται στον Στράτωνα τον Σάρδιο. Τα ποιήματα αυτά αποτελούν το δωδέκατο βιβλίο της Παλατινής Ανθολογίας και βρίσκονται στις σελίδες 569-607 του χειρογράφου. Στη Μούσα Παιδική περιέχονται 259 ποιήματα - επιγράμματα, 32 συνολικά ποιητών, καθώς και κάποια των οποίων δεν είναι γνωστός ο επιγραμματοποιός. Τα περισσότερα επιγράμματα αποδίδονται στον Στράτωνα, τον Μελέαγρο, τον Καλλίμαχο, τον Ασκληπιάδη, ενώ μικρότερος αριθμός στον Ριανό, το Διοσκορίδη, τον Ποσείδιππο, τον Στατύλλιο Φλάκκο, τον Αλκαίο, τον Αρτέμωνα και τον Φρόντωνα. Επιγράμματα από εικοσιένα ακόμη ποιητές (ένα από τον καθένα) είναι επίσης μέρος της ανθολογίας «Μούσα Παιδική».

Η ανθολογία αυτή αρχίζει με το πρώτο επίγραμμα - αφιέρωση του Στράτωνα, προς τον Δία, και λέει ότι δεν ενοχλεί τις Μούσες (δεν την αφιερώνει σε αυτές). Όπως αναφέρει ο ίδιος ο ποιητής αγαπά («φιλώ») τα παιδιά και προς τα παιδιά μιλά, και αναρωτιέται γιατί (να ενοχλούσε) τις Μούσες του Ελικώνα. Προτιμά λοιπόν την ανδρική θεότητα του Δία (που ήταν γνωστό ότι από το δωδεκάθεο αυτός ήταν που είχε σχέσεις και με παιδιά/νέους) και όχι τις γυναικείες θεότητες των Μουσών. Σε άλλα επιγράμματα γίνεται συχνά αναφορά στη σχέση Γανυμήδη-Δία.

## Μούσα Παιδική: Κατάλογος ποιητών

## Αναφορές


Κατηγορία:Ανθολογίες
Κατηγορία:Παλατινή Ανθολογία
Αλκαίος

Με το όνομα **Αλκαίος** ήταν γνωστοί οι:

*Αλκαίος ο Μυτιληναίος, αρχαίος ποιητής (γενν. 620 π.Χ.)
*Αλκαίος (μυθολογία), τρία πρόσωπα από την ελληνική μυθολογία
*Αλκαίος ο Μεσσήνιος, επιγραμματοποιός (κοντά στον 2ο αιώνα π.Χ.)
*12607 Αλκαίος, αστεροειδής

Κατηγορία:Αποσαφηνίσεις ονομάτων
Φέιτσενγκ

Η **Φέιτσενγκ** (肥城, *Feicheng*) είναι πόλη του νομού Τάι'αν της επαρχίας Σαν-τούνγκ της Λαϊκής Δημοκρατίας της Κίνας.

Το 1999 είχε πληθυσμό 960.232 κατοίκους.

Τμήμα του Μεγάλου Σινικού Τείχους αρχίζει εδώ, και βρίσκεται στον κατάλογο των πολιτιστικών τεχνουργημάτων της Κίνας. Είναι η έδρα της μεγάλης χημικής βιομηχανίας *Feicheng Acid Chemicals*.

## Αναφορές και παρατηρήσεις


Κατηγορία:Πόλεις της Κίνας
Οικογένεια Ρίζου - Ραγκαβή

Η **οικογένεια Ρίζου - Ραγκαβή** είναι παλιά φαναριώτικη οικογένεια που μετά την ελληνική επανάσταση εγκαταστάθηκε στην Αθήνα, όπου μέλη της διέπρεψαν στην πολιτική και τις τέχνες. 

## Καταγωγή και Ιστορία

Σύμφωνα με την οικογενειακή παράδοση η καταγωγή της οικογένειας ανάγεται στους βυζαντινούς χρόνους και συγκεκριμένα στην βυζαντινή αρχοντική οικογένεια Ραγκαβέ, η οποία τον 10ο αιώνα ανέδειξε Αυτοκράτορα. Κάτι τέτοιο όμως δεν επιβεβαιώνεται. Κάτα τον 17ο και 18ο αιώνα υπήρξε από τις επισημότερες φαναριώτικες οικογένειες με χαρακτηριστικότερη μορφή τον Ανδρόνικο Ραγκαβή που κατέλαβε σημαντικά εκκλησιαστικά αξιώματα διοικητικής φύσεως στο Οικουμενικό Πατριαρχείο Κωνσταντινουπόλεως.

## Μέλη
* Ανδρόνικος Ραγκαβής, Μέγας Χαρτοφύλακας του Οικουμενικού Πατριαρχείου
** Μανουήλ Ραγκαβής, Μέγας Μπάνος της Βλαχίας και γιος του Ανδρόνικου
** Γεώργιος Ραγκαβής, λόγιος, σύζυγος Ραλλού Νικ. Σούτσου και γιος του Ανδρόνικου
***Ιάκωβος Ρίζος Ραγκαβής, Μέγας Ποστέλνικος της Βλαχίας, λόγιος και γιος του Γεωργίου
****Αλέξανδρος Ρίζος Ραγκαβής, πανεπιστημιακός, ποιητής, διπλωμάτης, λόγιος και γιος του Ιακώβου, παντρεμένος στις 13 Οκτωβρίου 1840 με την Καρολάιν Σκην (Καρολίνα, κόρη του Τζέιμς Σκην του Ράμπισλοου)
*****Κλέων Ρίζος Ραγκαβής 1842–1917, λόγιος, θεατρικός συγγραφέας, διπλωμάτης, γιος του Αλέξανδρου και της Καρολίνας
****** Έλλη Ρίζου - Ραγκαβή, κόρη του Κλέονος
***** Αριστίων Ρίζος Ραγκαβής 1843-1846, γιος του Αλέξανδρου και της Καρολίνας
***** Χαρικλής Ρίζος Ραγκαβής 1845–1849, γιος του Αλέξανδρου και της Καρολίνας
***** Αριστείδης Ρίζος Ραγκαβής 1847–1878, αξιωματικός του στρατού, σύζυγος Λουκίας Μπαλτατζή και γιος του Αλέξανδρου και της Καρολίνας
***** Αλέξιος 1848–1936, διπλωμάτης, γιος του Αλέξανδρου και της Καρολίνας
****** Αλέξανδρος Α. Ρίζος - Ραγκαβής, διπλωμάτης και γιος του Αλεξίου
******* Αλέξανδρος Ρίζος Ραγκαβής, γιος του Αλέξανδρου Α.
****** Νικόλαος Ρίζος - Ραγκαβής, αξιωματικός του στρατού, υπουργός και γιος του Αλεξίου
******* Αριστείδης Ρίζος Ραγκαβής, έφεδρος αξιωματικός που εκτελέστηκε το 1942 και γιος του Νικολάου
***** Ευγένιος Ρίζος - Ραγκαβής 1850–1941, αξιωματικός του στρατού, συγγραφέας, γιος του Αλέξανδρου και της Καρολίνας
***** Αιμίλιος Ρίζος Ραγκαβής 1852-1873, γιος του Αλεξάνδρου και της Καρολίνας
***** Ζωή Ρίζου Ραγκαβή 1854–1878, κόρη του Αλεξάνδρου και της Καρολίνας
***** Όθων Ρίζος Ραγκαβής 1857–1915, πολιτικός μηχανικός και γιος του Αλεξάνδρου και της Καρολίνας
***** Αμαλία Ρίζου Ραγκαβή 1859–1932, κόρη του Αλεξάνδρου και της Καρολίνας
***** Ελένη Ρίζου Ραγκαβή 1861–;, κόρη του Αλεξάνδρου και της Καρολίνας
***** Χαρίκλεια Ρίζου Ραγκαβή 1861–;, κόρη του Αλεξάνδρου και της Καρολίνας

## Γενεαλογία Ρίζου-Ραγκαβή

## Αναφορές



Ριζου-Ραγκαβη
Στατιστική Δικαιοσύνης

**Στατιστική Δικαιοσύνης** ονομάζεται οποιαδήποτε στατιστική μέθοδος έρευνας που διενεργείται από τις εθνικές στατιστικές υπηρεσίες - Αρχές των χωρών, που αναφέρεται στην συλλογή  στατιστικών δεδομένων και την επεξεργασία, ανάλυση και παρουσίαση των εξ αυτών στατιστικών στοιχείων, αφορώντας τρεις βασικούς χώρους έρευνας της Δικαιοσύνης.

## Διάκριση
Οι τρεις αυτοί χώροι έρευνας αποτελούν και επιμέρους στατιστικές οι οποίες και είναι:
* Εγκληματολογική στατιστική, με κύριο αντικείμενο τα είδη παραβατικότητας και συχνότητα αυτών.
* Σωφρονιστική στατιστική, με κύριο αντικείμενο τα σωφρονιστικά καταστήματα και τους εγκλείστους σ΄ αυτά (γένος, ηλικία, εθνότητα, επαγγελματική κατάσταση κ.λπ.).
* Στατιστική δικαστικών αρχών, με κύριο αντικείμενο όλες τις δικαστικές αρχές, τους δικαστές, τις δικαστικές υποθέσεις κ.λπ. που επί το πλείστον αφορά την εφαρμοζόμενη εθνική Πολιτική της Δικαιοσύνης.

Τα στατιστικά στοιχεία που λαμβάνονται από τις παραπάνω στατιστικές έρευνες ταξινομούνται με διάφορες μεταβλητές και παρουσιάζονται - δημοσιοποιούνται σε ετήσιους στατιστικούς πίνακες σχετικών στατιστικών δελτίων.

## Πηγές
* "Μεγάλη Ελληνική Εγκυκλοπαίδεια" τομ.Δ΄ (συμπλήρωμα), σελ.560.

Δικαιοσύνης
Δικαιοσύνης
Κατηγορία:Δικαιοσύνη
Τραγονήσι Πάτμου

Το **Τραγονήσι** είναι νησίδα της Πάτμου στην είσοδο του κόλπου του Γροίκου, στα νότια της Πάτμου. Η νησίδα ανήκει διοικητικά στο Δήμο Πάτμου. Το Τραγονήσι προστατεύει τον κόλπο του Γροίκου από την κακοκαιρία (εκτός από τους νοτιοανατολικούς ανέμους). Πάνω σε αυτό υπάρχουν κατσίκια.

Στο 7ο παγκόσμιο συνέδριο του club "the most beautiful bays in the world" (οι ομορφότεροι κόλποι του κόσμου), που έγινε στη Σενεγάλη (22-26 Μαΐου 2011), ο κόλπος του Γροίκου στην Πάτμο, στο κέντρο του οποίου βρίσκεται το Τραγονήσι, εντάχθηκε επίσημα στους ομορφότερους κόλπους του κόσμου. 

## Παραπομπές


Κατηγορία:Βραχονησίδες της Πάτμου
Εθνική Οδός 62 (Ελλάδα)

Η **Εθνική Οδός 62** **(ΕΟ62)** είναι εθνική οδός στη Σάμο. Συνδέει την πόλη της Σάμου με το λιμάνι στο Καρλόβασι. Έχει μήκος 30 χιλιόμετρα και διαθέτει δύο λωρίδες (μία ανά κατεύθυνση). Περνάει από τα χωριά Καρλόβασι, Κοκκάρι και Πεταλίδες. Κατά τη διαδρομή  μπορεί κάποιος να επισκευθεί:

* Το Αρχαιολογικό Μουσείο Σάμου
* Μουσείο Βυρσοδεψίας στο Καρλόβασι.
thumb|left|Το σήμα της Εθνικής Οδού 62.

62
Εύηνος

**Εύηνος** είναι αρχαίο ελληνικό όνομα με το οποίο είναι γνωστοί:

*Εύηνος (ποταμός), ποτάμι της Αιτωλοακαρνανίας που πήρε το όνομά του από τον βασιλιά Εύηνο, ο οποίος πνίγηκε στα νερά του
*Εύηνος ο Πάριος, αρχαίος Έλληνας ποιητής, ο γνωστότερος από τους εκπροσώπους της ελεγειακής ποίησης του 5ου αιώνα π.Χ. (γεννήθηκε το 460 π.Χ.)
*Εύηνος ο Ασκαλωνίτης, Έλληνας ποιητής που έζησε μεταξύ του 50 π.Χ.-50 μ.Χ

Κατηγορία:Αποσαφηνίσεις ονομάτων
Εθνική Οδός 34 (Ελλάδα)

Η **Εθνική Οδός 34 (EO34)** είναι εθνική οδός στο Νομό Μαγνησίας. Συνδέει τον Βόλο με την Τσαγκαράδα και το Χορευτό. Έχει μήκος 70 χιλιόμετρα και διαθέτει δύο λωρίδες (μία ανα κατεύθυνση). Περνάει από τα χωριά Αγρία, Άνω Λεχώνια, Καλά Νερά, Νεοχώρι, Τσαγκαράδα και Χορευτό. Η διαδρομή από τον Βόλο μέχρι τα Καλά Νερά είναι αρκετά ομάλη και βατή ενω από τα Καλά Νερά μέχρι την Τσαγκαράδα είναι δύσκολη καθώς έχει πολλές στροφές αφού διασχίζει όλο το Πήλιο. Κατά τη διαδρομή της εθνικής οδού μπορεί κάποιος να επισκευθεί:

* Το πετρόκτιστο χωριό της Τσαγκαράδας.
* Την παραλία του Μυλοποτάμου.
* Την παραλία του Χορευτού.

34
Κατηγορία:Περιφερειακή ενότητα Μαγνησίας
Παύλος Μητρόπουλος

μικρογραφία| Παύλος Μητρόπουλος
Ο **Παύλος Μητρόπουλος** (Λόγγος Αχαΐας, 4 Απριλίου 1990) είναι Έλληνας ποδοσφαιριστής, ο οποίος αγωνίζεται ως αμυντικός μέσος.

## Συλλογική καριέρα
### Παναιγιάλειος
Ξεκίνησε την καριέρα του από τον Παναιγιάλειο, με τον οποίο αγωνίστηκε στο περιφερειακό πρωτάθλημα και στην Γ΄ Εθνική.

### Ολυμπιακός Βόλου
Το καλοκαίρι του 2009 υπέγραψε διετές συμβόλαιο με τον Ολυμπιακό Βόλου, με τον οποίο έκανε το ντεμπούτο του ως επαγγελματίας ποδοσφαιριστής. Συνολικά έως το καλοκαίρι του 2011 πραγματοποίησε 15 συμμετοχές στην Α' Εθνική και άλλες 5 στη Β' Εθνική, την πρώτη του χρονιά, ενώ παράλληλα η ομάδα του εξασφάλισε την άνοδο.

### Παναιτωλικός
Η επόμενη περίοδος (2011-12) τον βρήκε στον Παναιτωλικό, ο οποίος είχε κερδίσει την προηγούμενη χρονιά την άνοδο του στη Σούπερ Λίγκα. Αμέσως έγινε βασικός και αγωνίστηκε σε 22 αγώνες, πετυχαίνοντας και ένα γκολ, όμως η ομάδα από το Αγρίνιο υποβιβάστηκε στη Φούτμπολ Λιγκ και ο ίδιος έκανε γνωστή την πρόθεσή του να αποχωρήσει, ωστόσο συμμετείχε σε 6 αγώνες στο πρώτο μισό της περιόδου 2012-13 στη Β' Εθνική Κατηγορία.

### ΑΕΚ
Τον Ιανουάριο του 2013, αποκτήθηκε με τη μορφή δανεισμού για έξι μήνες από την ΑΕΚ. Το ντεμπούτο του με την «Ένωση» πραγματοποιήθηκε στις 5 Ιανουαρίου 2013, στην εκτός έδρας ήττα με 3-1 από τον Αστέρα Τρίπολης.

### Πανιώνιος
Στις 8 Ιουλίου 2013, ανακοινώθηκε η παραχώρησή του, ξανά με τη μορφή δανεισμού, από τον Παναιτωλικό στον Πανιώνιο για έναν χρόνο, όμως την επόμενη χρονιά (2014-15) αποκτήθηκε τελικά ως ελεύθερος από τον αθηναϊκό σύλλογο. Τον Ιανουάριο του 2016 κι έπειτα από 2,5 χρόνια στον Πανιώνιο με 69 συνολικά συμμετοχές στο πρωτάθλημα αποχώρησε ως ελεύθερος.

### Ακρόπολις ΙΦ
Τον Μάρτιο του 2016 έγινε παίκτης της σουηδικής Ακρόπολις, με την φανέλα της οποίας αγωνίστηκε για περίπου έναν χρόνο.

### ΟΦΗ
Έπειτα από το πέρασμα του από το Σουηδικό Πρωτάθλημα, με την Ακρόπολις, τον Ιανουάριο του 2017 επέστρεψε στην Ελλάδα για λογαριασμό του ΟΦΗ.

### Λεβαδειακός
Το καλοκαίρι του 2017 ανακοινώθηκε η συμφωνία του με τον Λεβαδειακό.

### Επιστροφή στον Ολυμπιακό Βόλου
Τον Ιανουάριο του 2020 ήρθε σε συμφωνία ως ελεύθερος με τον Ολυμπιακό Βόλου με την φανέλα του οποίο αγωνίστηκε μέχρι το τέλος εκείνης της αγωνιστικής περιόδου (2019–20).

### Π.Α.Ο. Ρουφ
Το καλοκαίρι του 2020 έγινε παίκτης του ΠΑΟ Ρουφ.

## Διεθνής καριέρα
Ο Μητρόπουλος υπήρξε διεθνής με την Εθνική Ελπίδων από το 2010 έως και το 2012, πραγματοποιώντας 10 συμμετοχές.

## Παραπομπές


## Πηγές
* Προφίλ στο transfermarkt.co.uk
* Προφίλ στο soccerway.com
* Προφίλ στο onsports.gr

Κατηγορία:Μέσοι ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Ακρόπολις ΙΦ
Κατηγορία:Ποδοσφαιριστές Σούπερ Λιγκ 2 Ελλάδας
Σαρδελορέγγα

Η **σαρδελορέγγα** είναι ένα μικρό είδος ρέγγας που ζει σε κοπάδια.

Είναι ένα μικρό ψάρι που χρησιμοποιείται συνήθως για δόλωμα, κυρίως για ψάρεμα τόνου. Εκτιμάται ιδιαιτέρως στην Ιαπωνική κουζίνα όπου λέγεται *kibinago* (キビナゴ). Τρώγεται ωμή σε σούσι ή τηγανιτή.

File:Kibinago sashimi by jetalone in Kagoshima.jpg|
File:Kibinago sashimi with chopsticks by jetalone in Kagoshima.jpg|
File:Grilled kibinago by jetalone in Yakushima.jpg|


## Παραπομπές


Κατηγορία:Κλυπεόμορφα
Κατηγορία:Αλιεύματα
Ευαίοι

Οι **Ευαίοι** ήταν αρχαίος βιβλικός λαός που αναφέρεται στη Παλαιά Διαθήκη. Τους Ευαίους αναφέρει ο Μωυσής στη Γένεση.

Οι Ευαίοι ήταν ένας αρχαιότατος νομαδικός λαός που φέρεται να ήταν εγκαταστημένος μόνιμα στην αρχαία Παλαιστίνη πριν την εκεί εγκατάσταση του Αβραάμ, οι απόγονοι του οποίου καθοδηγούμενοι από τον Γιαχβέ έμελλε να υποτάξουν και αυτόν τον λαό μεταξύ άλλων εισβάλλοντας στα εδάφη τους. Οι Ευαίοι φέρονται να είχαν φυλετική συγγένεια με τους κατοίκους της Χαναάν, εκ του γεγονότος ότι κατοικούσαν πλησίον αυτών, σε ορεινή περιοχή του σημερινού Ισραήλ κοντά στην Ιερουσαλήμ. Από τον λαό αυτό προέρχονταν οι ηγεμόνες της βιβλικής πόλης Συχέμ.
Στους μετέπειτα χρόνους, μετά την περιπλάνηση των Ισραηλιτών στην έρημο του Σινά (42 χρόνια), όταν ο Ιησούς του Ναυή περνώντας με τον λαό του τον Ιορδάνη ποταμό ξεχύθηκε στη Παλαιστίνη οι Ευαίοι ήταν ένας από τους επτά λαούς που διέμεναν στη περιοχή. Σημαντικότερες πόλεις των Ευαίων ήταν η Γαβαών, η Βηρώθ και η Κιριάθ-ιαρείμ. Επί βασιλείας Σολομώντα είχαν ήδη καταστεί σκλάβοι των Ιουδαίων. Μετά την βαβυλωνιακή κατάκτηση έπαψαν ν΄ αναφέρονται οι Ευαίοι.

Οι Ευαίοι αναφέρονται σε αρκετά βιβλία της Παλαιάς Διαθήκης όπως στη Γένεση (15:19), Ιησού του Ναυή (3:10), Δευτερονόμιο (7:1-3), Κριτές (3:03), Β΄ Σαμουήλ (24:1-7), Α΄ Βασιλέων (9:20-21) και Β΄ Χρονικών(8:7-8).  Η μεγάλη αυτή παράθεση σε διαφορετικές περιόδους αποδεικνύουν ότι ο λαός αυτός ήταν ιδιαίτερα οργανωμένος και ανεπτυγμένος. Πολλά δε βιβλικά πρόσωπα φέρονται να είχαν καταγωγή απ΄ αυτόν τον λαό.

Ετυμολογικά το όνομα καλύπτεται από πέπλο μυστηρίου με δεδομένο ότι γράφεται εξ ολοκλήρου μόνο από φωνήεντα, χωρίς κανένα σύμφωνο, αμφίβολο έτσι πως προφέρονταν στη χαλδαϊκή, αρμαϊκή και άλλες γλώσσες. Έχουν προταθεί από ιστορικούς διάφορες υποθέσεις εμπλέκοντας ακόμα τους Αχαιούς και τους Χουρρίτες με προσθαφαίρεση συμφώνων. Μια ακόμα άποψη είναι ότι το όνομα ίσως να προέρχεται από την αραμαϊκή λέξη "κίβα" που σημαίνει φίδι.

## Δείτε επίσης
* Κεδμωναίοι
* Κεναίοι

## Πηγές
* Γένεση: Κεφ.ιε΄(15):19.
* Ιησούς του Ναυή: Κεφ.γ΄(3):10.
* Μεγάλη Ελληνική Εγκυκλοπαίδεια τομ.ΙΑ΄, σελ.694.
* "Ο Μέγας Συναξαριστής Ορθ. Εκκλησίας" Εκδ. 6η Αθήνα 1977, σελ.15-17.

Κατηγορία:Έθνη της Εβραϊκής Βίβλου
Κατηγορία:Εξαφανισθέντες λαοί
Κατηγορία:Ιστορία της Παλαιστίνης
Κατηγορία:Ιστορία της Ιορδανίας
Κατηγορία:Ιστορία του Ισραήλ
Αμπού Ουμπάιντα ιμπν αλ-Τζάρραχ

Ο **Αμπού Ουμπάιντα ιμπν αλ-Τζάρραχ** (583-638 μ.Χ.), σε συντομία (όπως συνηθίζουν οι Άραβες) **Αμπού Ουμπάιντα**, ήταν ένας από τους συντρόφους του Προφήτη Μωάμεθ. Παρέμεινε διοικητής ενός μεγάλου τμήματος των μουσουλμανικών στρατιών κατά τη διάρκεια της ηγεσίας του χαλίφη Ουμάρ ιμπν αλ-Χαττάμπ και ήταν στη λίστα των διαδόχων που κατήρτισε ο ίδιος ο Ουμάρ.

## Πρώτα χρόνια
Ο Αμπού Ουμπάιντα γεννήθηκε το 583 μ.Χ. στον οίκο του εμπόρου Αμπντουλλάχ ιμπν αλ-Τζάρραχ. Ανήκε στη φατρία εμπόρων των Κουραϊσιτών της φυλής αλ-Χαρίθ ιμπν Φιχρ. Πριν ακόμα τον προσηλυτισμό του στο Ισλάμ, θεωρείτο ένας από τους ευγενείς της φατρίας του και ήταν διάσημος στους Κουραϊσίτες της Μέκκας για τη σωφροσύνη του και την ανδρεία του.

## Προσηλυτισμός στο Ισλάμ
Το 611 μ.Χ. ο Προφήτης Μωάμεθ άρχισε να κηρύττει τη μοναδικότητα του Θεού (Αλλάχ) στους κατοίκους της Μέκκας. Ξεκίνησε το έργο του προσηλυτίζοντας τους πιο στενούς συντρόφους και συγγενείς του μυστικά στο Ισλάμ. Ο Αμπού Ουμπάιντα έγινε μουσουλμάνος μόλις μία μέρα μετά τον Αμπού Μπακρ, το έτος 611.

## Μετανάστευση στην Αβησσυνία
Ο Αμπού Ουμπάιντα έζησε τη σκληρή εμπειρία των μουσουλμάνων στη Μέκκα από την αρχή έως το τέλος της. Με άλλους πρώιμους μουσουλμάνους, ανέχθηκε τις προσβολές και καταπιέσεις των αρχόντων της Μέκκας, Κουραϊσιτών (της φατρίας του). Μιας και η πρώτη μετανάστευση στην Αβησσυνία ήταν επιτυχημένη, η βία ενάντια στους μουσουλμάνους επαναλήφθηκε με σκληρή καταστολή και αυστηρότερη από πριν. Όντας το μοναδικό μέλος της φατρίας του που είχε ασπαστεί το Ισλάμ, ο Αμπού Ουμπάιντα ήταν από τους πρώτους που υπέστησαν τις νέες διώξεις. Ο Μωάμεθ πρότεινε τότε στους παραμένοντες μουσουλμάνους να μεταναστεύσουν επίσης. Συνεπεία της προτροπής αυτής, ο Αμπού Ουμπάιντα μετανάστευσε στην Αβησσυνία, επικεφαλής αποστολής 83 αντρών και 20 γυναικών.

## Μετανάστευση στη Μεδίνα
Το 622 μ.Χ., όταν ο Μωάμεθ μετανάστευσε από τη Μέκκα στη Μεδίνα, ο Αμπού Ουμπάιντα μετανάστευσε επίσης. Όταν ο Μωάμεθ έφτασε στη Μεδίνα, έβαλε κάθε μετανάστη (Μουτζαχίρ) να ενωθεί σε μια πνευματική ένωση με έναν κάτοικο της Μεδίνας (Ανσάρι), συνταιριάζοντας τον Αμπού Ουμπάιντα με τον Μουάντ ιμπν Τζαμπάλ, κάνοντάς τους αδέρφια στην πίστη. Οι μουσουλμάνοι παρέμειναν σε ειρήνη στη Μεδίνα για περίπου ένα χρόνο, πριν οι Κουραϊσίτες της Μέκκας επιτεθούν στη Μεδίνα με το στρατό τους.

## Παραπομπές


## Εξωτερικοί σύνδεσμοι
* 

Κατηγορία:Άραβες
Κατηγορία:Μουσουλμάνοι
Κατηγορία:Στρατηγοί
Κατηγορία:Άραβες στρατιωτικοί
Ιφρικίγια

Η **Ιφρικίγια** (αραβικά:إفريقية, Αφρική στα ελληνικά) ήταν η περιοχή που περιελάμβανε την Τριπολίτιδα (δυτική Λιβύη), τη σημερινή Τυνησία και την Κωνσταντίνη (ανατολική Αλγερία). Η περιοχή αυτή περιελάμβανε τα εδάφη της παλαιάς ρωμαϊκής επαρχίας της Αφρικής, το όνομα της οποίας κληρονόμησε μετά την αραβική κατάκτηση στα τέλη του 7ου αιώνα μ.Χ.. Περί το 800, η Ιφρικίγια υπό τους Αγλαβίδες, αυτονομήθηκε από το Χαλιφάτο των Αββασιδών, ενώ κατόπιν πέρασε στους Φατιμίδες, τους Ζιρίδες και τους Χαφσίδες. Οι Αγλαβίδες εμίρηδες της Ιφρικίγια κατέκτησαν επίσης τη Σικελία από τους Βυζαντινούς. Πρωτεύουσά της ήταν η πόλη Καϊρουάν στην κεντρική Τυνησία.

Η Ιφρικίγια συνόρευε στα νότια με τις ημιάνυδρες εκτάσεις και τα αλμυρώδη έλη της περιοχής που ονομάζεται ελ-Ντζερίντ.

## Εξωτερικοί σύνδεσμοι
* 

Κατηγορία:Ιστορία της Τυνησίας
Κατηγορία:Ιστορία της Αλγερίας
Κατηγορία:Γεωγραφία της Αφρικής
Κατηγορία:Ιστορικές περιοχές
Θράσυλλος

Ο **Θράσυλλος** (; - 36 μ.Χ.) ήταν φιλόσοφος, γραμματικός και αστρολόγος από την Αλεξάνδρεια, που συνέδεσε το όνομά του με την αρχαιότερη έκδοση των διαλόγων του Πλάτωνα, τους οποίους κατέταξε μαζί με τον Δερκυλλίδη σε εννέα τετραλογίες. Σώζεται μεταγενέστερη επιτομή των έργων του με τίτλο *Συγκεφαλαίωσις του προς Ιεροκλέα Θρασύλλου πίνακος*.

## Βιογραφία
Ο Θράσυλλος, μορφωμένος και εύπορος, είχε αναπτύξει υψηλές κοινωνικές σχέσεις: είχε νυμφευτεί την πριγκίπισσα Άκα Β΄ της Κομμαγηνής και ήταν στενός φίλος του Αυτοκράτορα Τιβέριου. Συγκεκριμένα, είχε γνωρίσει τον εξόριστο τότε (6 π.Χ.-2 μ.Χ.) Τιβέριο στη Ρόδο, και λέγεται ότι του προμάντεψε πως θα ανακληθεί από την εξορία. Εντυπωσιασμένος ο τελευταίος, μετά την επαλήθευση της προφητείας, πήρε μαζί του στη Ρώμη τον Θράσυλλο και τον έκανε Ρωμαίο πολίτη.

## Αναφορές στο έργο του
Ο Πορφύριος τον θεωρεί πλατωνικό, αναφέρει όμως ότι είχε μυηθεί και στον μυστικισμό των Πυθαγορείων. Ο Πλίνιος αναφέρει πως είχε μελετήσει θέματα σχετικά με την αστρονομία, την κοσμογραφία και τη φυσική ιστορία, ενώ από τον Θέωνα τον Σμυρναίο και τον Πορφύριο έχουν διασωθεί αποσπάσματα της μουσικής μελέτης του *Περί των επτά τόνων*. Οι σύγχρονοί του, αναγνωρίζοντας τη μεγάλη του επίδοση στην αστρολογία την οποία είχε ανάγει σε επιστήμη, τον χαρακτηρίζουν  «*ως άνδρα πάσης αστρολογίας διαπεφυκότα*».

## Παραπομπές


## Εξωτερικοί σύνδεσμοι
*Η κατάταξη των πλατωνικών έργων άπό τον Θράσυλλο
*άρθρο για τη ζωή και τα έργα του Θράσυλλου

Κατηγορία:Αρχαίοι Έλληνες φιλόσοφοι
Κατηγορία:Αρχαίοι Έλληνες γραμματικοί
Κατηγορία:Αρχαίοι Έλληνες αστρολόγοι
Κατηγορία:Αρχαίοι Αιγύπτιοι αστρολόγοι